cyanic-selkie/wikianc huggingface dataset:
Solu
Solun evoluutio
Ensimmäinen solu syntyi maapallolle arviolta 3,5 miljardia vuotta sitten. Se oli ehkä kemoheterotrofi, joka hyödynsi elinympäristönsä orgaanisia yhdisteitä. Varhaisille soluille kehittyi kyky valmistaa orgaanisia yhdisteitä hiilidioksidista muuntamalla valoenergiaa kemialliseen muotoon, eli niistä oli tullut fotosynteettisiä. Myöhemmin soluille kehittyi kyky käyttää fotosynteettisenä elektronilähteenä vettä. Näin syntyi happea tuottava fotosynteesi, ja happea alkoi kerääntyä ilmakehään. Jotkin elämänmuodot sopeutuivat happeen ja käyttivät sitä uutena ja entistä tehokkaampana energianlähteenä.
David Crawshay
Crawshay on osallistunut useasti soudun maailmanmestaruuskilpailuihin ja saanut niissä hopea- (2009, 2015) ja pronssimitalit (2010).
Oksitaani
Puhuma-alue
(nimet lähinnä Ranskan alueita, régions)
Esimerkkejä
Provensaalin murretta: ”O divin arc de seda! immensa, etèrna e sublima clemença! Vese una terra nòva, un solèu que fai gaug.” Vapaa käännös: ”Oi jumalainen sateenkaari! valtava, ikuinen ja jalo laupeus! Näen uuden maan, auringon joka riemastuttaa.” – Frédéric Mistralin teoksesta Mirèio (paremmin tunnettu nimellä Mireille) (lengadocian murretta: ”O divin arc de seda! immensa, etèrna e sublima clemença! Vesi una terra nòva, un solèlh que fai gaug.”)
Iranin islamilaisen tasavallan ilmavoimat
Historia
Islamilaisen Iranin aseistus periytyi shaahien Iranilta. Iranin ilmavoimat oli aselajeista eniten vuoden 1979 islamilaista vallankumousta ajanut mahdollisesti johtuen sen upseerien laajimmista kontakteista nk. länsimaihin. Korkeimmat upseerit lähtivät Iranista. Tämän ja Yhdysvaltain saarron arvioitiin vielä Irakin yrittäessä kaataa Iranin islamilainen hallinto sotilaallisella hyökkäyksellä johtaneen ilmavoimien taantumiseen. Yhdysvaltain hyökätessä Irakiin vuonna 1991, Irakin ilmavoimat lensivät koneistaan valtaosan Iraniin, joka on ainutlaatuinen teko sotahistoriassa.
Summan kartano
Historia
1660-luvulle tultaessa Reitkallin kartanonherra, Henrikki Junkar, oli velkaantunut niin että hän rahaa saadakseen myi Summan kartanon vapaaherra Lauritsa Creutz vanhemmalle. Tämä puolestaan joidenkin vuosien kuluttua myi Summan vaimonsa veljelle, maaherra Kustaa Duwallille.
Jukka Kulomaa
Jukka Kulomaa (s. 1953) on suomalainen filosofian tohtori ja historiantutkija. Hän toimii Maanpuolustuskorkeakoulun sotahistorian dosenttina.
Charles Dickens
Elämä
Vuosina 1824-1827 Dickens saattoi jatkaa jälleen opintojaan. 1827 hän pääsi töihin lakitoimistoon, ja sen jälkeen pikakirjoittajaksi siviilioikeuteen (Doctor's Commons). Hän hankki lukuoikeiden British Museumiin, ja perehtyi siellä Shakespearen tuotantoon ja historiateoksiin. Pian hän alkoi kirjoittaa lehtiin. pienoiskuva|upright|vasen|[[Margaret Gillies: Charles Dickens. 1843.]]
Viherhämähäkki
Täysikasvuinen naaras on pituudeltaan 10–15 mm ja väriltään kokonaan räikeän vihreä, joskin takaruumis on usein muuta ruumista vaaleampi. Koiras on pienikokoisempi ja sen takaruumis on keltaisen ja purppuranpunaisen kirjava. Poikaset ovat kellertäviä ja niissä voi olla punaisia pisteitä. Tärkeä lajinmääritystä auttava tuntomerkki on kunkin silmän ympärillä näkyvä valkoinen rengas. Naarashämähäkkejä voi tavata koko kesän, mutta koiraita esiintyy vain lyhyen aikaa. Muiden jahtihämähäkkien tapaan viherhämähäkkikään ei kudo verkkoa, vaan saalistus perustuu väijymiseen. Naaras rakentaa seitistä suojan itselleen ja poikasilleen. Laji viihtyy parhaiten pitkässä heinikossa tai pensaikoissa.
Lauritsalan tehdasrata
Vetureita oli yhteensä toistakymmentä, muun muassa kaksi höyrysäiliöveturia: numero 6, Henschel 20804/1927, 2-6-0f ja numero 7, Lokomo 187/1935, 2-4-0f. Jälkimmäinen veturi oli Suomessa omilla piirustuksilla rakennettu koekappale joka jäi jostain syystä ainoaksi lajissaan. Toinen suomalainen, Rosenlew Oy:n Oulujoki Oy:lle rakentama veturi oli huomattavasti pienempi - ja uniikkikappale sekin.
Yksi radan vetureista, numero 2, myytiin Karjalankosken rautatielle ja odottaa tänään kunnostuksensa loppuun saattamista.
Springfield Indians
Springfield Indians oli AHL-joukkue West Springfieldin kaupungista Massachusettsista. Se oli yksi AHL:n perustajajäsenistä ja pelasi sarjassa ja sitä edeltäneissä sarjoissa 52 kauden ajan vuodesta 1926 vuoteen 1994. Indians ei osallistunut sarjaan vuosina 1933–1935 ja 1942–1946 sekä tunnettiin kaudet 1951–1954 nimellä Syracuse Warriors ja kaudet 1967–1974 nimellä Springfield Kings. Joukkue voitti seitsemän kertaa AHL:n mestaruuden, eli Calder Cupin, kerran Kings-nimellä vuonna 1971.
Far Cry 6
Vastaanotto
Peli on saanut IGN:n arvostelussa arvosanaksi 8/10. Arvostelussa kehuttiin pelin tarinaa ja hahmoja.
7. kesäkuuta
7. kesäkuuta on gregoriaanisen kalenterin mukaan vuoden 158. päivä (159. päivä karkausvuonna). Vuodesta on jäljellä 207 päivää.
Sojuz TMA-02M
Sojuz TMA-02M oli Venäjän avaruusjärjestön miehitetty avaruuslento Kansainväliselle avaruusasemalle (ISS). Avaruusalus laukaistiin Baikonurin kosmodromilta 7. kesäkuuta 2011 kello 23.12,45 Suomen aikaa. Miehistö oli ISS-avaruusaseman Retkikunta 28:n täydennysmiehistö. Sojuz telakoitui ISS:lle 10. kesäkuuta kello 0.18 Suomen aikaa. Paluu maahan tapahtui marraskuussa 2011.
Läskelän rautatie
Radalla oli käytössä kaikkiaan kolme höyryveturia: Tampellan valmistamat numerot 1 ja 2 (194/1912, 0-4-2T ja 228/1914, 0-6-2T) sekä vuonna 1927 ostettu, Hiitolassa sijainneen lakkautetun Pekonlahden–Haukkavaaran metsäradan amerikkalainen Dickson (1083/1899, 0-6-4T) -höyryveturi, joka oli tehokkain radalla olleista. Radalla käytettiin – kuten Jokioisissakin – lavettivaunuja, joiden avulla sahan puutavara voitiin lastata suoraan VR:n vaunuihin ilman siirtokuormausta. Lavetteja oli neljä. Lisäksi radalla oli kaksi matkustajavaunua ja nelisenkymmentä erilaista tavaravaunua.
Yhtiö maksoi valtiolle tietyn korvauksen jokaisesta päivästä jonka VR:n vaunu oli LR:n lavetilla, mutta siirtokuormauskulujen poisjäänti teki tästäkin edullisemman vaihtoehdon.
Nintendo Adventure Books
Englanninkielisiä alkuteoksia käännettiin hollanniksi (Nintendo - Kies je eigen avontuur, Tijgerboek), unkariksi ja ruotsiksi.
Jää
Alhainen kitka ja jään liukkaus
Kolmas teoria, kitkalämpöteoria olettaa, että jään ja sen päällä olevan kappaleen välinen kitka saa aikaan jään ohuen pintakerroksen sulamisen. Tämä teoria yksinään ei kuitenkaan selitä, miksi jää on liukasta silloinkin, kun kohde on sen päällä levossa, ja myös lämpötilan ollessa selvästi nollan alapuolella.
Kattava selitys jään pienelle kitkalle edellyttää kaikkien edellä mainittujen tekijöiden ottamista huomioon. Tämä malli mahdollistaa jään ja eri materiaalien välisen kitkakertoimen kvantitatiivisen arvioinnin lämpötilan ja liukumisnopeuden funktiona. Yleisimmissä tilanteissa, jotka liittyvät talviurheiluun tai ajoneuvojen renkaiden liukumiseen jäisellä teillä, tärkein liukkauteen vaikuttava tekijä on ohuen sulan kerroksen syntyminen jään pinnalle kitkalämmön vaikutuksesta. Jään liukkauteen vaikuttavat tekijät ovat edelleen aktiivisen tieteellisen tutkimuksen kohteena.
Vektoriavaruus
Vektorialiavaruus
Vektoriavaruuden (V,f,g) osajoukkoa A kutsutaan aliavaruudeksi jos ja vain jos se toteuttaa seuraavat ehdot: Esimerkiksi vektoriavaruuden aliavaruus on mikä tahansa origon kautta kulkeva suora. Lisäksi esimerkiksi jonoavaruuden \ell^p eräs aliavaruus on nollaan suppenevien jonojen joukko.
Wismar
Nähtävyydet
Ristinmuotoinen Pyhän Yrjänän kirkko (Georgenkirche) on 1200-luvun ensimmäiseltä puoliskolta ja se tuhoutui täysin toisessa maailmansodassa. Kirkko uudelleenrakennettiin 1990-luvulla.
Jussi Sydänmäki
1986 Sydänmäki perusti Kontulassa Hearthill-yhtyeen. Yhtye levytti Pyramid levy-yhtiölle kuusi albumia: 1988-1995. 1994 hän julkaisi suomenkielisen soololevyn nimeltä Hurja Jussi (Pyramid). 1996 aloittaneessa J. Hearthill Trinity:ssä Sydänmäki laulaa ja soittaa kitaraa. Vuodesta 2000 triossa on toiminut J:n luottobasistina Marko "Maine" Mainelakeus. 1999 Sydänmäki lanseerasi oman levymerkin Pyros Records:in.
Diskografia
Kirjalliset opinnot ja kunniamaininnat: Tove Idström, Esko Salervo ja Jukka Asikainen
Chocolate Factory
Kiitos-teksti
Albumi sisälsi seuraavan kiitos-tekstin faneille: : <div style="float:left; clear:right; border:1px solid gray; padding:1em 1em; margin: 1em 0 1em 1em; font-style:italic; text-align:center; background:lightyellow"> Dear Fans of Mine
Seikun sahan kapearaiteinen rautatie
Vetokalusto
Nykyisin radalla on yksi Move250B (Valmet 201/1982, 0-4-0dh), joka on VR:lle toimitetun Tve4 –veturimallin alustalle, korille ja pyörästölle rakennettu, hiukan tehokkaammalla koneella varustettu teollisuusveturi.
Aiemmin palvellut Move 51h, (510/1953, 0-6-0dh), ”Murinamylly”, lahjoitettiin Haapamäen Museoveturiyhdistykselle ja ajoi Porista Haapamäelle omin konein – herättäen matkalla junasuorittajissa suurta kummastusta:
Jonathan Edwards
Jonathan Edwards voi tarkoittaa seuraavia henkilöitä:
Mecklenburginlahti
Luoteessa Mecklenburginlahti yhdistyy Kielinlahteen Fehmarnin Beltin ja Ferhmarninsalmen kautta. Wismarin- ja Lyypekinlahdet ovat Mecklenburginlahden osia.
Leighton Meester
Vaatevalmistaja Reebok valitsi Meesterin uuden jalkinemalliston keulakuvaksi maaliskuussa 2009. Hän on tehnyt mallintöitä myös muotivalmistajille kuten Jimmy Choo, Naf Naf ja Vera Wang sekä tuotemerkeille Sunsilk, Herbal Essences ja Biotherm.
Näyttelijän ura
Meester alkoi Los Angelesiin muuton jälkeen saada yhä enemmän rooleja paitsi televisiosta, myös elokuvista. Ensimmäisen suuren roolinsa hän teki elokuvassa Hirttäjän kirous vuonna 2001. Tämän lisäksi hän näytteli sivurooleja muun muassa sarjoissa Teinitytön kasvatusopas, Seitsemäs taivas, Veronica Mars ja 24. Vuonna 2005 Meester kiinnitettiin vakituiseen rooliin lyhytikäiseksi jääneessä televisiosarjassa Surface. Hän näytteli myös Housen kahdessa jaksossa tohtori Houseen ihastunutta nuorta tyttöä. Meester näytteli pääosaa vuonna 2007 ilmestyneessä kauhuelokuvassa Drive-Thru.
Jazzcore
Yleistä
Jazzcorelle tunnusomaista ovat punkista lähtöisin oleva energia ja asenne yhdistettynä teknisesti haastavaan soittoon ja kappalerakenteisiin. Musiikillisesti jazzcore ei välttämättä ole niinkään jazzmaista vaan ilmaisu tulee musiikin teknisyyden ja haasteellisuuden kautta. Usein jazzcoreyhtyeet ovat pieniä kokoonpanoja, kolmen tai jopa kahden hengen yhtyeitä.
Usein käytetty synonyymi jazzcorelle on progepunk, jolloin progressiivista rockmusiikkia tarkoittavalla termillä vihjataan musiikin monimutkaisuuteen ja vaikeuteen.
Yhtyeitä
Jazzcore ei ole koskaan ole ollut suuri punk-musiikin alalaji mutta muutamia huomionarvoisia yhtyeitä löytyy.
Hypermagnesemia
Oireet
Lievä hypermagnesemia on usein oireeton, vaikka se olisi akuuttia tai kroonista. Keskivakavassa hypermagnesemiassa voi ilmetä punastumista verisuonten laajentumisen takia, pahoinvointia, oksentelua, lievää refleksien heikkoutta, lievästi alentunutta verenpainetta tai poikkeamia sydänsähkökäyrässä, kuten pidentynyt PR-intervalli ja QRS-aika. Vakavassa hypermagnesemiassa voi ilmetä merkittävää refleksien heikkoutta, lihasheikkoutta tai vaarallisesti alentunut verenpaine.
Hoito
Hypermagnesemiaa hoidetaan aiheuttajan mukaan. Jos aiheuttajana on magnesiumin liikasaanti tai kudosten tuhoutuminen, magnesiumin ylimäärä poistuu munuaisten kautta usein hyvin, jos potilas juo tarpeeksi vettä. Munuaisten vajaatoiminnassa magnesiumin saantia tulee ehkä laskea alle terveille riittävän saantitason. Vakavassa hypermagnesemiassa magnesiumia voidaan poistaa verestä dialyysillä. Kalsiumin antaminen suoneen voi myös kumota magnesiumin haittavaikutuksia.
Haisuli (täsmennyssivu)
Haisuli viittaa ainakin seuraaviin asioihin:
Yeoju
Yeoju (, hanja 驪州市) on kaupunki Etelä-Korean Gyeonggin maakunnassa. Se sijaitsee Hanjoen varrella, linnuntietä 65 kilometriä Soulista itäkaakkoon. Vuonna 2016 kaupungin väkiluvuksi arvioitiin 111 563.
Baijerin kansannousu 1705–1706
Tapahtumat
Itä-Baijerin, Ala-Baijerin ja Innviertelin alueet olivat mukana kansannousussa. Kapinalliset ottivat haltuunsa linnoituksia ja kyliä. Braunaun parlamentin tapaaminen pidettiin joulukuussa 1705, siis kauan ennen Ranskan vallankumousta ja saksalaista parlamentarismia. Tapaaminen pidettiin Braunaussa, joka oli silloin osa Baijeria, 21. joulukuuta 1705 paroni von Paumgartenille kuuluvassa majatalossa.
Kansannousun loppu
thumb|Franz Defregger: Baijerin kansannousu
Mooses ja Aaron
pienoiskuva|Wienin musiikkitalolla oleva Arnold Schoenbergin Mooseksen ja Aaronin käsikirjoitus.
Mooses ja Aaron on Arnold Schönbergin säveltämä keskeneräiseksi jäänyt kaksinäytöksinen ooppera, jota pidetään yhtenä 1900-luvun musiikin keskeisistä oopperateoksista. Teoksen libretto on säveltäjän kirjoittama ja se perustuu Toiseen Mooseksen kirjaan. Teoksen kolmatta näytöstä, johon on olemassa libretto, ei koskaan sävelletty. Oopperassa käytetään säveltäjän kehittämää kaksitoistasäveljärjestelmää. Ooppera edustaa Schönbergin hienointa yritystä yhdistää filosofisia ajatuksia musiikkiin. Teoksen syntyyn vaikutti myös juutalaisen, joskin protestantiksi kääntyneen, Schönbergin kokema antisemitismi. Pian teoksen säveltämisen jälkeen Schönberg palasikin juutalaisuuteen.
Teos jäi säveltäjältä keskeneräiseksi ja sitä ei esitetty ennen hänen kuolemaansa. Kaksi ensimmäistä näytöstä esitettiin konserttimuodossa Hampurissa 12. maaliskuuta 1954. Ensimmäinen näyttämöesitys oli Zürichin Stadttheaterissa 12. maaliskuuta 1957. Vuonna 1973 Jean-Marie Straub ja Danièle Huillet tekivät oopperasta elokuvaversion.
Fujiwara no Mototsune
Mototsunen tyttäret, molemmat nimeltään Onshi, menivät naimisiin keisarien Uda ja Daigo kanssa. Mototsune laati myös teoksen Montoku jitsuroku yhdessä muiden kirjoittajien kanssa.
Jonathan Edwards (teologi)
Edwardsin tuotanto on eniten luettu ja tutkittu Yhdysvalloissa, mutta hänen ajattekunsa on vaikuttanut merkittävästi myös Skotlannissaa, Englannissa, Walesissa ja Alankomaissa.
Varhainen elämä ja koulutus
Edwards laati ensimmäisen filosofisen artikkelinsa Spider jo 12-vuotiaana. Hän sai päästötodistuksen Yale Collegesta 16-vuotiaana ja opiskeli teologiaa ja filosofiaa ykstyisesti useita vuosia. Tuona aikakautena hän koki kääntymyskokemuksen.
Ura pappina
Herätyskristillisyyteen sitoudututtuaan Edwards julkaisi David Brainerdin päiväkirjan. Tästä päiväkirjasta on vuodesta 1749 lähtien otettu uusia painoksia. Vuonna 1750 Edwards erotettiin papinvirasta Northamptonissa. Hän asui sittemmin uudisasutuksen rajalla Massachusettsissa, missä hän toimi pienen englantilaisseurakunnan pappina.
Viimeiset vuodet
Edwards toimi hieman ennen kuolemaansa muutamien viikkojen ajan Princeton Collegen rehtorina. Hän kuoli 1758 isorokkoa vastaan saamaansa rokotukseen.
Salla Lintonen
Salla Lintonen (s. 13. huhtikuuta 1983) on suomalainen näyttelijä, joka on luonut uraa myös Ranskassa. Hän on näytellyt muun muassa ranskalaissarjassa Spiral (Canal+), elokuvassa To the Top ja Amazon Primelle myydyssä sarjassa A Billion to One, jossa hän esitti yhtä sarjan päärooleista.
Ura
Keväällä 2016 Compagnie des Asphodèlesin Le Quatrième Mur-näytelmä tuli ensi-iltaan, ja Lintonen kiersi esityksen kanssa 2016-2019 Ranskassa, Espanjassa , Sveitsissä , Martiniquessa , Uudessa Kaledoniassa, Ranskan Guayanassa ja Guadeloupessa.
Viski
Etymologia
Sana viski (, whiskey) tulee gaelin kielen sanoista uisge beatha tai usquebaugh ’elämän vesi’. Kirjoitusasu on muuttunut englannin kielen myötä muotoon whisky tai whiskey. Sanalla whisky viitataan yleensä nimenomaan skotlantilaisiin, walesilaisiin ja nykyisin myös kanadalaisiin viskeihin. Whiskey taas on yleensä yhdysvaltalaisten tai irlantilaisten viskinvalmistajien käyttämä nimitys.
Viskilajeja
Single malt -viski tulee kokonaan yhdestä ja samasta tislaamosta, mutta siinä on viskiä monesta eri tynnyristä tasalaatuisuuden säilyttämiseksi. Single cask malt -viski valmistetaan yhden tislaamon yhden tynnyrin viskistä, ja se on yleensä 60-prosenttista. Vatted malt eli pure malt viittaa sekoitukseen, jossa on eri tislaamoiden mallasviskejä. Sekoiteviskit ovat useiden mallasviskien ja jyväviskien sekoituksia, joissa mallasviskin ja jyväviskin sekoitussuhde on yleensä 40:60.
Valmistus
thumb|Mallastettua (idätettyä) ohraa [[Laphroaigin tislaamossa (Islay, Skotlanti).]]
Mallasviski valmistetaan pelkästään mallastetusta ohrasta. Aluksi ohranjyvät kastellaan upottamalla ne isoihin tankkeihin pariksi päiväksi. Sitten märät jyvät levitetään viileään paikkaan, jolloin ne alkavat itää. Kun jyvät ovat itäneet noin viiden vuorokauden ajan, ne kuivataan itämisen pysäyttämiseksi. Kuivaaminen voidaan suorittaa käyttämällä kuumaa ilmaa, tai hiiltä, kuten antrasiittia, tai kuivattua turvetta.
Ia Đrăngin taistelu
Taistelu
Amerikkalaiset hylkäsivät LZ X-Rayn 17. marraskuuta, jotta ilmavoimien B-52 pommikoneet voisivat suorittaa ilmaiskujaan alueella. Tullyn komentamat joukot määrättiin LZ Columbukselle, jonne tuli rakentaa tulitukikohta. McDaden komentama 2-7 ratsuväki ja 1-7 ratsuväen A-komppania määrättiin puolestaan etenemään LZ Albanylle muutaman kilometrin päähän, jossa joukkojen tuli paikantaa kommunistien joukot uudelleen. Kommunistien puolella Nguyễn Hữu An oli edellisenä yönä määrännyt Lê Xuân Phôin komentaman 66. rykmentin 8. pataljoonan etenemään kohti LZ X-Raytä ja hyökkäämään amerikkalaisia vastaan. Phôilla ei ollut suoraa yhteyttä kenttäpäämajaan, eikä hän näin tietänyt amerikkalaisten hylkäävän parhaillaan LZ X-Rayn aluetta. Hänen joukkonsa törmäsivät McDaden johtamiin joukkoihin yllättäen. McDaden joukot olivat edenneet pitkänä jonona korkean elefanttiruohon ja viidakon läpi, jolloin Phôi määräsi joukkonsa katkaisemaan amerikkalaisten jonon useaan osaan pyytäen samalla tukea lähistön 33. rykmentin 1. pataljoonalta. McDaden joukoilla ei ollut juurikaan aikaisempaa taistelukokemusta ja niiden ei onnistunut taistella yhtenäisenä joukkona. Taistelusta muodostui useita erillisiä pieniä taisteluja jonon eri kohdissa. Amerikkalaisten tulituki tuli mahdolliseksi vasta pari tuntia taistelun alkamisen jälkeen joukkojen onnistuttua viimein merkitsemään omat asemansa savukranaatein. Molemmat hyökkäävän kahden pohjoisvietnamilaisen pataljoonan komentajat saivat surmansa amerikkalaisten tykistötulessa ja napalmilla tehdyissä ilmaiskuissa. Iltapäivällä LZ Columbuksella olleen 5. ratsuväen 1. pataljoonan B-komppania määrättiin McDaden joukkojen avuksi. Haavoittuneet saatiin evakuoitua LZ Albanyltä ja pohjoisvietnamilaiset vetäytyivät ennen aamunkoittoa 18. marraskuuta.
Seuraukset
thumb|[[Harold G. Moore Ia Đrăngin taistelujen aikana.]] Amerikkalaiset olivat menettäneet taistelujen aikana 305 miestä kaatuneina ja satoja haavoittuneina. Pohjoisvietnamilaisten tappiot vaihtelevat lähteestä riippuen. Amerikkalaiset arvioivat 3 561 pohjoisvietnamilaisen kaatuneen ja vietnamilaisten mukaan he menettivät 559 miestä kaatuneina ja 669 haavoittuneina. Vietnamilaisten lähteiden todenperäisyys on kyseenalaistettu myös taisteluun osallistuneiden vietnamilaisten veteraanien kertomusten perusteella. Taistelun molemmat osapuolet julistautuivat sen voittajiksi. Yhdysvallat kärsi pienemmät tappiot ja valtasi haluamansa alueet. Pohjoisvietnamilaiset osoittivat puolestaan kykenevänsä ottamaan yhteen amerikkalaisten kanssa tuhoutumatta ja toimintaa amerikkalaisia vastaan saatettiin jatkaa samoilla joukoilla myöhemmin.
Uskonnollinen syrjintä
Uskonnollinen syrjintä on ihmisen kohtelemista muita huonommin hänen uskontonsa, filosofisen vakaumuksensa, eettisen tai moraalisen vakaumuksensa, tai uskonnottomuutensa vuoksi – myös virheellisesti sellaisiksi luultujen vuoksi. Sitä voi olla myös ihmisen syrjiminen sen perusteella, että hänellä on yhteyksiä uskonnoltaan tai vakaumukseltaan tietynlaisiin ihmisiin.
Filetairos
Aleksanteri Suuren kuoleman jälkeen Filetairos joutui mukaan Aleksanterin seuraajien eli diadokkien välienselvittelyihin. Aluksi hän palveli Antigonos I:tä joka hallitsi Vähässä-Aasiassa, mutta hän hyppäsi pian Lysimakhoksen puolelle. Sen jälkeen kun Lysimakhos oli kukistanut Antigonoksen Ipsoksen taistelussa vuonna 301 eaa. hän teki Filetairoksesta Pergamonin päällikön. Lysimakhos säilytti Pergamonissa muun muassa yhdeksäntuhannen talentin edestä rahaa.
Vuonna 282 eaa. Filetairos petti Lysimakhoksen ja luovutti Pergamonin Seleukokselle. Seleukos kukisti Lysimakhoksen vuonna 281 eaa. Korupedionin taistelussa, mutta kuoli itse pian tämän jälkeen. Vaikka Filetairos olikin periaatteessa tämän jälkeen Seleukidien vallan alla sai hän kuitenkin hallita Pergamonia hyvin itsenäisesti. Suurien rikkauksiensa ansiosta Filetairos saattoi laajentaa valtaansa. Hänen rakennuttamat monet temppelit kasvattivat myös hänen arvovaltaansa ja mainettaansa.
Viski
Skotlanti
Ainoastaan skotlantilaisista viskeistä voidaan käyttää termiä Scotch Whisky. 90 prosenttia skotlantilaisista viskeistä myydään sekoitteina (blended), näistä tunnetuimpia merkkejä ovat Johnnie Walker, Cutty Sark, The Famous Grouse ja Chivas Regal.
Pohjois-Amerikka
Kanadassa viskin valmistamiseen käytetään ohran ohella runsaasti ruismallasta. Tällaista juomaa, jonka raaka-aineesta vähintään 51 prosenttia on ruismallasta, kutsutaan nimellä ”rye” tai ”rye whisky”. Ruismallas antaa juomalle ”pippurimaisemman” maun. Québecin provinssissa valmistetaan ”maple whiskyä”, jossa yksi raaka-aineista on vaahterasiirappi. Kanadalaisviskeissä voi olla myös lisukkeita antamassa makua ja väriä, mikä ei ole sallittua irlantilais-, skotti- tai amerikkalaisviskeissä lainsäädännöllisistä syistä.
Erwin Dreger
Rintamasuunta oli metsikköön, josta venäläiset hyökkäsivät joka kerta uudestaan. Juuri tässä kohtaa kaistaa venäläiset yrittivät läpimurtoa 17. maaliskuuta 1942. Tätä ei kuitenkaan 3. panssaridivisioona tiennyt. Venäläiset aloittivat hyökkäyksen klo 10.30 pataljoonan voimalla. Dregerin miehet odottivat kunnes venäläiset olivat 50 metrin päässä, jolloin Dreger antoi tulikomennon ampumalla itse. Hän oli oman konekiväärinsä kanssa puolikaaren syvimmässä pisteessä.
Viski
Japani
Tunnettuja japanilaisia tislaamoja ovat esimerkiksi Hakushu, Karuizawa, Miyagikyo (Sendai), Nikka, Suntory, Yamazaki, Yoichi ja Hibiki.
Canon
Canon Inc. on japanilainen yritys, joka on erikoistunut optisiin laitteisiin, kuten kameroihin, skannereihin, tulostimiin ja kopiokoneisiin. Yhtiön päämaja on Tokiossa, Japanissa.
1950-luku
Toinen maailmansota vei yrityksen liki konkurssia, kunnes Takeshi Mitarai sai aikaan sopimuksen yhdysvaltalaisten valvontajoukkojen kanssa Canon-kameroiden myynnistä amerikkalaissotilaiden kaupoissa ja postikonttoreissa. Toinen onnenpotku yhtiölle oli Korean sota, jota seuraamaan tulleet länsimaiset kuvaajat huomasivat japanilaisten objektiivien olevan saksalaisten veroisia mutta paljon halvempia. Näin Canon sai luotua mainetta Yhdysvalloissa ja Euroopassa ja avasi näille markkina-alueille tytäryhtiöt 1955 ja 1957. Canon laajensi tuotevalikoimaansa kaitafilmikameroihin ja televisiotuotantotekniikkaan ja toi vuosikymmenen lopulla markkinoille ensimmäisen zoom-objektiivilla varustetun kameran näihin molempiin tuoteryhmiin.
1980-luku
Canon syrjäytti 1980-luvun alussa Nikonin Japanin suurimpana kameravalmistajana, mutta menetti vuosikymmenen keskivaiheilla asemansa hetkeksi Minoltalle, joka sai etumatkaa automaattitarkennuksen kehittäjänä. Canon nousi uudelleen kameramaailman kärkeen 1980-luvun lopun EOS-sarjallaan.
Tuotteet
Digitaalisia järjestelmäkameroita Canon julkaisee sarjanimellä EOS, ja yhtiön niihin suunnitellut objektiivit kuuluvat sarjaan EF. Digitaaliset pokkarikamerat jakautuvat kahteen sarjaan: IXUS ja PowerShot. Canonin videokamerat lukuun ottamatta ammattilaislaitteita valmistetaan LEGRIA-tuotenimen alla. Suurin osa tulostin-, skanneri- ja kopiokonemalleista sekä fakseista kuuluu sarjoihin: PIXMA, SELPHY, i-SENSYS, imageRUNNER, imagePRESS, Océ VarioPrint, CanoScan, ScanFront, DR ja FAX. Multimediaprojekteroita on kaksi linjaa: XEED ja LV. Verkkokamerat kuuluvat linjaan VB. Filmikameroiden tuotannon Canon lopetti 2018.
2-kloori-6-nitrotolueeni
2-kloori-6-nitrotolueeni eli 6-kloori-2-nitrotolueeni C7H6ClNO2) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden ja lääkkeiden valmistuksessa. 2-kloori-6-nitrotolueeni on 2-kloori-4-nitrotolueenin ja 4-kloori-2-nitrotolueenin isomeeri.
Ratapurjehdus
Trapetsoidirata outer loopilla
Trapetsoidirataa voidaan esimerkiksi purjehtivan luokan mukaan varioida muun muassa muuttamalla purjehdittavien kierrosten määrää inner ja outer loopeilla sekä muuttamalla radan eri osuuksien pituuksia.
Toni Nieminen
Myöhemmin urallaan Nieminen ei enää päässyt vuoden 1992 saavutustensa tasolle. MM-kisoissa Falunissa 1993 Nieminen oli viides normaalimäessä mutta epäonnistui suurmäessä ja oli joukkuekisassakin vaisu. Planican lentomäessä vuonna 1994 hän ylitti kuitenkin ensimmäisenä mäkihyppääjänä 200 metrin rajan. 1994–1995 Nieminen sai Puijolla viimeisen maailmancup-voittonsa K90-mäessä ja oli saman talven maailmancupissa 11. kokonaispisteissä sekä Keski-Euroopan mäkiviikon kahdeksas. Thunder Bayn MM-kisoissa Nieminen sen sijaan ei onnistunut. Nieminen kuului vielä Suomen 2002 Salt Lake Cityn olympialaisten mäkijoukkueeseen, ja hän kantoi Suomen joukkueen lippua kilpailujen avajaisissa.
Nieminen hyppäsi tammikuussa 2016 hyppyrimäestä ensimmäisen kerran 12 vuoteen ja sanoi tekevänsä paluun SM-tasolle. Hän hyppäsi 30. tammikuuta 2016 Lahdessa SM-kisoissa normaalimäessä sijoittuen 17:nneksi. Pienen mäen SM-kisoissa Taivalkoskella 2. huhtikuuta 2016 oli Niemisen sijoitus sama 17.
Carl Lilliestierna
Carl Lillienstiernan vanhemmat olivat ylisotatuomari Henrik Gerhard Lilliestierna ja Anna Nohlanvähr ja puoliso vuodesta 1731 Briita Hirvo, joka oli Naantalin pormestarin tytär. Toimittuaan ensin sotatuomarina Lillienstiernasta tuli Turun hovioikeuden sihteeri 1718 ja asessori 1728. Lillistierna edusti aatelistoa säätyvaltiopäivillä 1734 ja 1738. Karjalan laamannikunnan laamanniksi hänet määrättiin 1736.
Cadillac Seville
Cadillac Seville on Cadillacin mallinimien arvojärjestyksessä toisella sijalla Eldorado -mallinimen jälkeen, korvasi edeltäjänsä Cadillac Calais, ja asemoitui edelle volyymimallia Cadillac_DeVille. Ensimmäinen Seville-mallinimen käyttökohde olikin Biarritz -nimellä kulkevan avo-Eldoradon rajoitettuna määränä valmistettu hardtop-erikoisversio vuonna 1956, jota seurasi vuonna 1957 neljänä kappaleena valmistettu 4-ovinen hardtop-malli. Tunnetuin lienee vuoden 1959 valtavilla takalokasuojien "siivillä" varustetun Eldoradon Seville-versio. Seville-nimi on englanninkielinen käännös Espanjan pitkästä klulttuurihistioriasta kuuluisan Sevilla-kaupungin nimestä. Mallinimi valittiin kolmesta pohdittavana olleesta nimestä: LaSalle olisi kuitenkin viitannut Cadillac-tuotteen alemmas asemoituun ja riisutumpaan versioon, mitä mielikuvaa ei haluttu herättää. Myös Cadillac- ja Lincoln- perustaja Henry M. Lelandin mukaan nimettyä Leland-mallinimeä oli pohdittu, mutta hylätty sen viitatessa kilpailevaan loistoautovalmistajaan. Eräs pohdituista vaihtoehdoista oli Eurooppaan viittaavan Milanon kuuluisan Teatro_alla_Scala -oopperatalon mukaelma, LaScala.
Neljäs sukupolvi (1992-1997)
pienoiskuva|oikea|200px|Cadillac Seville 4. sukupolviKolmannen Seville-sukupolven ja koko General Motors-yhtymän arvostus kärsi merkittäviä kolhuja uppiniskaisen ellei ylpeän toimitusjohtaja (CEO) Roger Smith`n aikakaudella (1.1.1981-31.7.1990, johtokunnan jäsen huhtikuuhun 1992 asti). Smith ryhtyi järjestämään ja asemoimaan GM-divisioonia l. automerkkejä harkitsemattomasti siten, että brändien erottelu muuttui aiempaa vähemmän selkeäksi. Kulmikas ja yksinvaltias Roger Smith joutuisi sittemmin Michael Mooren vuoden 1989 pilkkaelokuvan Roger and Me kohteeksi. 1990-luvulle tultaessa ajan trendeistä jälkeen jääneen merkin tahriintunut slogan Standard of the World aiheutti yleisössä silmien pyörittelyä ellei jopa hallitsemattomia naurukohtauksia. Etenkin Cadillac_Eldorado ja Seville kärsivät maineen rapistumista, sillä niiden muotoilu ei erottunut riittävästi samaa E-pohjalevyä käyttävistä malleista Buick Riviera- ja Oldsmobile Toronado. Myös mainittujen mallien tuotantopaikka, mittavasti uudistettu Hamtramck-tehdas kärsi suuresti käynnistysvaiheen ongelmista : Eldoradon vuosimyynti luhistui 66%, ja Sevillen myynti 23% verrattuna kolmannen sukupolven kyttyräselkä-Sevilleen, samalla kun japanilaisten loistoautojen valmistajien (esimerkiksi Hondan premium-merkki Acura vuodesta 1986 ja Toyotan premium-merkki Lexus vuodesta 1989) markkinaosuus kasvoi merkittävästi. Smithin siirtyminen eläkkeelle oli tärkeä askelma kohti vuosimallina 1992 julkaistua, ällistyttävää neljännen sukupolven Seville-mallia.
Karel Jarolím
Jarolímin pojat Lukáš ja David ovat myös entisiä ammattilaisjalkapalloilijoita.
Suojelusenkeli
Kristinusko ja suojelusenkelit
thumb|Suojelusenkeli. Saksalainen postikortti vuodelta 1900 . Tekijä on tuntematon, mutta samanlaisia kuvia oli tehnyt Fridolin Leiber. Kristinuskossa ei ole varsinaisesti määritelty, onko jokaisella ihmisellä suojelusenkeli vai ei. Enkeleiden käsitettä ja enkelihierarkioita kehitti pseudo-Dionysios Areopagita 400-luvulla. Pyhä Ambrosius uskoi, että pyhimykset menettävät enkelinsä joutuakseen suurempiin kiusauksiin ja taisteluihin. Pyhä Hieronymus ja Pyhä Basileios sanoivat, että synti ajaa enkelit pois.
Yangsan
Yangsan (, hanja 梁山市) on kaupunki Etelä-Korean Etelä-Gyeongsangin maakunnassa. Se sijaitsee linnuntietä 18 kilometriä suurkaupunki Busanista pohjoiseen ja 309 kilometriä Soulista kaakkoon. Vuonna 2016 kaupungin väkiluvuksi arvioitiin 317 037.
Suomalais-permiläiset kielet
Suomalais-permiläiset kielet on uralilaisten kielten perinteisessä sukupuuluokittelussa ugrilaisten kielten ohella toinen suomalais-ugrilaisten kielten kahdesta alaryhmästä.
NHL-kausi 1967–1968
NHL-kausi 1967–1968 oli National Hockey Leaguen historian 51. kausi. Sen aikana 12 NHL-joukkuetta pelasi kukin 74 runkosarjaottelua. Liigaan tuli mukaan kuusi uutta joukkuetta, jotka olivat California Seals, Los Angeles Kings, Minnesota North Stars, Philadelphia Flyers, Pittsburgh Penguins ja St. Louis Blues. California Seals vaihtoi nimekseen Oakland Seals kesken kauden 8. joulukuuta 1967. Stanley Cupin voitti Montreal Canadiens, joka kukisti finaalisarjassa Scotty Bowmanin valmentaman St. Louis Bluesin otteluvoitoin 4–0. Kyseessä oli NHL:n olemassaolon aikana Canadiensin 14. ja seuran koko historian 15. Stanley Cup -mestaruus. Kauden päätyttyä Canadiensin kahdeksaan Stanley Cup -voittoon johdattanut valmentaja Toe Blake jäi eläkkeelle.
Swadic Sanudi
Ura
Kaudella 2010–2011 Sanudi siirtyi African Wanderersiin.
Juhnov
thumb|125px|Juhnovin vaakuna vuodelta 1780. Juhnov on kaupunki Kalugan alueella Venäjällä. Se sijaitsee Okan sivujoen Ugran rannalla 85 kilometriä Kalugasta luoteeseen. Kaupunki on Juhnovin piirin keskus. Asukkaita on 7 000 henkeä (vuonna 2008).
Subaru Justy
Justy Suomessa
Suomen markkinoille Subaru Justy tuli loppuvuodesta 1987 ensimmäisenä nelivetoisena pikkuautona. Siinä oli 1,2 litran kolmisylinterinen moottori ja korivaihtoehtoina 3- ja 5-oviset mallit. Alkuvuodesta 1989 siitä tuotiin Suomeen moottoria lukuun ottamatta täysin uudistettu malli 16 cm pidemmällä korilla. Sitä sai myös variaattorityyppisellä portaattomalla automaattivaihteistolla varustettuna.
Edgar Meyer
Sony Classical
2004
Permiläiset kielet
Permiläisiä kieliä puhutaan Pohjois-Venäjällä Uralin tienoilla ja niillä on yhteensä vajaat miljoona puhujaa.
Luokittelu
Permiläisiä kieliä on kolme:
Donna Weinbrecht
Donna Weinbrecht (s. 23. huhtikuuta 1965 Hoboken, New Jersey) on yhdysvaltalainen freestylehiihtäjä ja olympiavoittaja. Weinbrecht voitti kumparelaskun olympiakultaa lajin oltua ensi kertaa olympiaohjelmassa Albertvillessa 1992. Lillehammerissa 1994 Weinbrecht oli seitsemäs ja Naganossa 1998 neljäs. Maailmanmestaruuden hän voitti 1991 ja MM-hopeaa 1989 ja 1997. Weinbrecht voitti kaikkiaan 46 maailmancup-osakilpailua.
Solow’n kasvumalli
Solow–Swan-malli
Solowin mallin eli Solowin-Swanin mallin kehittivät toisistaan riippumatta Robert Solow ja Trevor Swan vuonna 1956.
Mankiw–Romer–Weil-malli
N. Gregory Mankiw, David Romer ja David Weil testasivat Solowin-Swanin mallia empiirisellä datalla ja totesivat, että datan selittää paremmin malli, johon lisätään inhimillinen pääoma. Myös siinä on Cobb–Douglas-tyyppinen tuotantofunktio: missä H(t) on inhimillinen pääoma, joka kuluu samalla vauhdilla \delta kuin fyysinenkin pääoma.
Samuli Laiho
Ura
Laiho perusti vuonna 17-vuotiaana 1987 Jussi Sydänmäen kanssa Hearthill-yhtyeen, ja sinä aikana hän teki viisi levyä ja satoja esiintymisiä. Orkesteri esiintyi kotimaan lisäksi esimerkiksi Yhdysvalloissa, Ruotsissa, Englannissa, Tanskassa ja Saksassa. Vuonna 1992 Laiho aloitti musiikin opiskelun ja jättäytyi muutamaksi vuodeksi pois rockmaailmasta. Hän teki vuonna 1994 omaa nimeään kantavan soololevyn. Myöhemmin hän liittyi Ismo Alanko Säätiöön, jossa hän toimi kitaristina vuosina 1997–2002. Hän on soittanut myös monen muun orkesterin ja artistin, kuten esimerkiksi The Spirit of Hurriganesin ja DJ Slow'n levyillä. Laiho soitti kitaraa Soul Tattoossa ja on tuottanut sekä säveltänyt yhtyeen esikoisalbumin. Hanke kesti kaksi vuotta. Marraskuussa 2011 Japanin listaykköseksi nousi kappale With you, jonka toinen tekijä Laiho on. Toinen tekijä on japanilaisen lauluntekijä Daich, ja kappaleen esittää japanilainen Sexy Zone -poikabändi.
Melanoplus spretus
Ravinto
Vielä nykyisin tavattava verrannollinen kulkusirkkalaji Schistocerca gregaria joutuu selvitäkseen syömään päivässä oman ruumiinpainonsa verran ravintoa. Melanoplus spretus käytti ravintonaan suurta joukkoa eri kasvilajeja, ja kasvillisuuden puuttuessa se saattoi syödä myös esimerkiksi kaarnaa, nahkaa, vaatteita, kuolleita eläimiä ja jopa lampaan villaa.
Venus ja Adonis
Venus ja Adonis on englantilaisen barokkisäveltäjän John Blow'n kolminäytöksinen ooppera noin vuodelta 1683. Se sävellettiin kuningas Kaarle II:n hoville. Sitä pidetään vanhimpana tunnettuna englanninkielisenä oopperana. Libreton kirjoittajaa ei tunneta, mutta se perustuu klassiseen tarinaan Venuksesta ja Adoniksesta.
Spion Kopin taistelu
Brittien onnistui aluksi vallata kukkula, jonka hallinnasta syttyi kiivaita taisteluja buurien tehdessä vastahyökkäyksen. Britit kärsivät raskaat tappiot, mutta heidän onnistui pitää kukkulla hallussan. Sekavan tilanteen ja viestiyhteyksien ongelmien takia he päätyivät kuitenkin hylkäämään kukkulan, jonka buurit saivat näin takaisin.
Taistelu
Buurit yrittivät tehdä vastahyökkäystä aamulla 24. tammikuuta. Pohjoisesta ylös loivaa kalliota hyökänneet buurit lyötiin takaisin. Aamulla kello 08.30 aikoihin tähän asti vallinnut sumu alkoi viimein hälvetä. Näköalan parantuessa britit tajusivat kaivaneensa juoksuhautansa liian kauas etelään. Koska he eivät tunteneet hyvin paikallisia maastonmuodostelmia, he eivät myöskään olleet vallanneet Conical Hill- ja Aloe Knoll -nimisiä huippuja heidän edessään ja oikealla sivustalla Spion Kopilla. Botha sai kuulla brittien edenneen Spion Kopille kukkulalta paenneelta vartiomieheltä. Buurit saivat viereiset huiput käsiinsä ja he alkoivat vyöryttää brittien juoksuhautoja tukien samalla joukkojaan tykistötulella. Taistelu muuttui nopeasti kaoottiseksi.
Tarmo Koivuranta
Aikaisemmin Kontio-Veljiä, Ratanoita, Kuopion Palloseuraa, Valkeakosken Hakaa, Atlantista, Tornion Palloa, AC Oulua ja KPV:tä edustanut Koivuranta on pelannut Veikkausliigassa 79 ottelua, antanut kymmenen maalisyöttöä ja tehnyt yhden maalin. Hän on pelannut Ykkösessä yli sata peliä ja tehnyt niissä 17 maalia. Poikien maaotteluita hänellä on tilillään 14 kappaletta ja nuorten maaotteluita 5 kappaletta. Koivuranta on opiskellut pelaamisen ohessa kauppatieteiden maisteriksi Itä-Suomen yliopistossa.
8,8 cm FlaK 18
Suunnittelu ja mallit
Tykin suunnittelutyön aloittivat saksalaisen Kruppin tehtaan insinöörit ruotsalaisen Boforsin tiloissa Ruotsissa 1920-luvun lopussa. Tällainen järjestely oli tarpeen Versailles’n rauhansopimuksen Saksan ilmatorjunta-aseistukselle asettamien rajoitusten takia. Samasta syystä tykin ensimmäisen mallinumero on hämäystarkoituksessa 18, vaikka se suunniteltiin 1920- ja 1930-lukujen taitteessa. Kaliiperi oli perinteinen saksalainen 88 millimetriä, jota oli käytetty jo ensimmäisen maailmansodan aikaisissa saksalaisissa ilmatorjuntatykeissä. Tykin ensimmäisen mallin, 8,8 cm FlaK 18:n prototyypit valmistettiin vuonna 1931. Vuonna 1932 katsottiin Saksalla jälleen olevan oikeus varustautua ja suunnittelutyö saatettiin loppuun ilmeisesti Saksan maaperällä vuoteen 1933 mennessä, jolloin sarjatuotanto alkoi.
Tykit Suomessa
Useita RMB-tykkejä on muistomerkkeinä usealla paikkakunnalla.
Seuraaja
Loppuvuodesta 1944 Saksassa valmistui vielä 128mm panssaritorjuntakanuuna nimeltään PaK 80 (12,8 cm Panzerabwehrkanone 80, L/55)
Feeniläisyys
Toiminta oli aluksi aktiivisempaa Yhdysvalloissa, jossa feeniläisveljeskunta teki vuosina 1866, 1870 ja 1871 epäonnistuneita hyökkäyksiä rajan yli brittiläiseen Kanadaan. Tämä aiheutti kitkaa Yhdysvaltain ja Ison-Britannian suhteisiin. Hyökkäyksissä oli mukana paljon Yhdysvaltain sisällissodan veteraaneja. Jo vuoden 1866 retken epäonnistuminen siirsi feeniläisyyden painopisteen takaisin Irlantiin ja 1870-luvulla liikkeen merkitys Amerikassa väheni. Yhdysvaltain feeniläisveljeskunta lakkasi toimimasta vuonna 1886.
Layne Staley
Alice in Chainsin ensimmäisen albumin Facelift (1990) single, Staleyn sanoittama ”Man in the Box” oli yksi ensimmäisistä kappaleista, jolla Staley keräsi tunnustusta lauluäänestään. Alice in Chains nousi 1990-luvun alussa erääksi aikansa suosituimmista yhtyeistä, ja esimerkiksi vuonna 1994 yhtyeen EP-levy Jar of Flies saavutti Yhdysvalloissa Billboard 200 -albumilistan ykköspaikan. Yhtyeen ollessa suosionsa huipulla Staley aloitti heroiinin käytön, mikä vaikutti kielteisesti hänen terveydentilaansa. Staley hakeutui useita kertoja vieroitushoitoon, mutta tuli yhtyeen viettämän tauon aikana yhä pahemmin huumeriippuvaiseksi.
Nuoruus
Staley osoitti jo varhaisessa iässä omaavansa musiikillisia lahjoja. Ollessaan yhdeksänvuotias hän ilmoitti, että hän haluaisi olla aikuisena laulaja. Viidennellä luokalla hän lainasi ensimmäiseksi soittimekseen setänsä Bobin omistaman trumpetin, jonka soittamisesta hän ei kuitenkaan innostunut. Rock- ja metallimusiikki tulivat osaksi Staleyn elämää teini-iässä, ja hänen varhaisimpia esikuviaan olivat esimerkiksi Black Sabbath, The Doors ja Deep Purple. 12-vuotiaana Staley aloitti Tommy Leen innoittamana myös rumpujen soittamisen.
Alice in Chainsin menestys ja huumeriippuvuus
Dirt-albumi on esimerkki huumeiden vaikutuksista Staleyn sekä kitaristi Jerry Cantrellin laulunkirjoittamiseen. Muun muassa albumin kappaleissa ”God Smack”, ”Junkhead”, ”Hate to Feel” ja ”Angry Chair” käsitellään päihdeongelmia, sekä Staleyn isäsuhdetta. Albumin menestys nosti Alice in Chainsin ja samalla myös Staleyn koko grunge-tyylilajin aallonharjalle.
Uran jälkipuoli, erakoituminen ja viimeiset elinvuodet (1997–2002)
Vuoden 1998 lokakuussa Staley levytti Alice in Chainsin kaksi uutta kappaletta, ”Get Born Again” ja ”Died”, jotka päätyivät vuonna 1999 yhtyeen julkaisemalle box set -kokoelmalle Music Bank. Kappaleiden levyttämistä varjosti Staleyn heikentynyt terveydentila. Tuottaja Dave Jerden, joka oli tuottanut myös yhtyeen vuoden 1992 albumin Dirt, sanoi Staleyn painaneen kappaleiden levyttämisen aikana ”80 paunaa” (noin 36 kilogrammaa) ja olleen ”valkoinen kuin aave”. Kitaristi Jerry Cantrell kieltäytyi kommentoimasta Staleyn terveydentilaan liittyviä kysymyksiä ja huhuja, ja yhtyeen manageri Susan Silver sen sijaan sanoi, ettei ollut nähnyt Staleya vuoden 1997 jälkeen.
Kuolema
Staleyn kirjanpitäjä otti 19. huhtikuuta 2002 yhteyttä Alice in Chainsia manageroineeseen Susan Silveriin kertoakseen, että Staleyn pankkitililtä ei ollut nostettu rahaa kahteen viikkoon, mitä hän oli pitänyt epäilyttävänä. Silver otti yhteyttä Staleyn äiti Nancy McCallumiin, joka soitti tämän jälkeen hätänumeroon ja ilmoitti, ettei ollut kuullut pojastaan ”noin kahteen viikkoon”. Seattlen poliisi saapui Staleyn asunnolle yhdessä McCallumin ja tämän entisen aviomiehen ja Staleyn isäpuoli Jim Elmerin kanssa, ja he löysivät Staleyn kuolleena asuntonsa sohvalta.
Maavalla Koda
Uskomista tärkeämpää on vironuskossa on toiminta, mikä tarkoittaa kansanperinteen harrastusta: vanhat laulut, leikit, käsityöt, ruuat, vaatteet ja korut. Näiden tapojen siirtämistä lapsille vuotuisissa juhlissa pidetään tärkeänä. Keskeisiä juhlapäiviä ovat auringonkiertoon liittyvät tasaus- ja seisauspäivät. Yhteisön kalenteri aloittaa ajanlaskun Baltian jääjärven avautumisesta 10 000 vuotta sitten. Tällöin suuri osa Viron maaperää paljastui veden alta. Maauskoiset kutsuvat tätä geologista tapahtumaa maan synnyksi.
La sonnambula (vuoden 1992 levytys)
Vincenzo Bellinin oopperan Unissakävelijän esitys 14. marraskuuta 1992 Amsterdamin Concertgebouw'ssa nauhoitettiin ja julkaistiin Naxoksen Opera Classics -sarjassa vuonna 1997. Levytystä on kiitelty erittäin korkeatasoiseksi, vaikka se on hintaluokaltaan puolet täysihintaisesta.
China Radio International
Radio Peking 1950
1950 radioitiin jo burmaksi, indonesiaksi, koreaksi ja vietnamiksi. Lisäksi alettiin Kaakkois-Aasiaan lähettää siellä puhuttavilla neljällä Kiinan murteella.
Jacob Wolfowitz
Monet Wolfowitzin sukulaiset jäivät Puolaan ja kuolivat holokaustissa. Kirjailija James Mann kertoo kirjassaan Rise of the Vulcans, että Jacob Wolfowitz oli koko elämänsä ajan sionisti ja oli ollut aktiivinen Neuvostoliiton vastaisessa vähemmistöryhmäorganisaatiossa.
SourceForge
Historia
Syyskuussa 2012 Dice Holdings (Dice.com) osti SourceForgen Geeknetiltä Slashdot ja Freecode sivustojen ohella.
SourceForgeen on vuonna 2014 rekisteröity yli 430 000 projektia ja sivustolla on 3,7 miljoonaa rekisteröityä käyttäjätiliä.
Lepakkokärpäset
Lepakkokärpäset (Nycteribiinae) on täikärpäsiin lukeutuva alaheimo, jonka jäsenet ovat pitkälti erikoistuneita lepakoiden ehdottomia loisia. Alaheimoon kuuluu kaikkialla maailmassa yhteensä 275 lajia 12 suvussa. Useimmat lajit elävät vanhan maailman trooppisilla alueilla.
Kaikki lepakkokärpäslajit ovat kovia, litteitä ja vantteranoloisia pieniä kärpäsiä, joiden pituus vaihtelee 1,5–5 millimetrin välillä. Sekä silmät että siivet puuttuvat täysin. Tuntosarvet ovat lyhyet ja muodostuvat vain kahdesta jaokkeesta. Pienikokoinen pää on liikkuva ja lepoasennossa eläin taittaa sen taaksepäin keskiruumista vasten. Lepakkokärpäset viettävät koko elämänsä lepakon turkissa, minkä suojissa sekä koiraat että naaraat imevät isäntäeläimen verta. Aikuinen kärpänen selviytyy elossa isännän ulkopuolella 5–25 tuntia. Kokeet Basilia hispida -lajilla ovat osoittaneet kärpäsen koko elinajaksi 136–195 vuorokautta, josta 97–156 vuorokautta aikuisena. Lepakkokärpäset liikkuvat nopeasti ja kykenevät siirtymään yhtä hyvin kaikkiin suuntiin.
Suomessa lepakkokärpäslajeja on tavattu kaksi: Nycteribia kolenatii sekä Penicillidia monoceros, esiintyvät etenkin vesisiipalla.
Black Manta
The Superman/Aquaman Hour of Adventure
thumb|220px|Black Manta sarjassa [[Aquaman (animaatiosarja)|Aquaman.]] Black Manta vieraili The Superman/Aquaman Hour of Adventure ohjelmassa ja sittemmin Aquaman-sarjassa, kun jaksot kasattiin Vesimiehen omaksi sarjaksi edellä mainitusta ohjelmasta.
Black Manta palasi sarjan 12. jaksossa "The Microscopic Monsters", jossa hän varasti Vesimieheltä mikroskooppisia eliöitä suurentavan laitteen. Samalla hänen kätyrinsä sieppasivat Vesipojan, joka oli panttivankina. Vesipoika onnistui kuitenkin karkaamaan ja Black Manta uhkasi muuttaa jokaisen eliön jättiläiseksi mikäli Vesimies ei päästäisi häntä menemään. Black Manta joutui kuitenkin pakenemaan tyhjin käsin, kun Vesipojan merihevonen Imp hyökkäsi Black Mantan kimppuun ja suurennuslaite tuhoutui.
Batman – pelottomat
Jaksossa "Mayhem of the Music Meister" Black Manta, Gorilla Grodd ja Kellokuningas joutuvat Music Meisterin mielenhallintaan muutaman muun sankarin kanssa, jotka auttavat Music Meisteria raketin laukaisemisen ohella pakenemaan Batmanilta.
Attalos I
Ensimmäinen makedonialaissota
Vuoden 209 eaa. keväällä Filippos marssi Kreikkaan ja kukisti Pyrrhiaan johtamat aitolialaiset kahdesti Lamian lähellä. Attalos matkusti itse Kreikkaan heinäkuussa, ja sinne saapui myös prokonsuli Publius Sulpicius Galba. Vuoden 208 eaa. kesällä Attalos ja Sulpicius yrittivät vallata Lemnoksen saaren, joka kuului Makedonialle. Pergamonilla oli 35 ja Roomalla 25 laivaa, mutta valtaus epäonnistui. Laivasto onnistui kuitenkin valtaamaan Peparethoksen (Skopelos) saaren.
Attalos ja Sulpicius ottivat tämän jälkeen osaa aitolialaisten Herakleia Trakhiniassa pidettyyn kokoukseen, jossa roomalaiset saivat aitolialaiset jatkamaan sotatoimiaan Filipposta vastaan. Liittolaiset valtasivat ja ryöstivät Oreuksen Euboialla sekä Lokriin pääkaupungin Opuksen. Sulpicius palasi Oreukseen, jonka saalis oli luvattu hänelle. Attalos puolestaan jäi Opukseen, mutta Filippos teki yllätyshyökkäyksen Attaloksen joukkoja vastaan, ja hän joutui pakenemaan laivastonsa kanssa.
Suomalais-saamelaiset kielet
thumb|right|Suomalais-saamelaisten kielten puhuma-alueet, pois lukien meänkieli ja liivi.
Luokittelu
Saamelaiskielet
Costa Concordian karilleajo
Törmäys
Eräs matkustaja soitti satamaan ja kertoi, että laivalla oli ongelmia ja että muun muassa tavaroita oli pudonnut hänen päähänsä.
Rooman Sapienza-yliopisto
Yliopistossa on nykyään 21 tiedekuntaa ja 100 ainelaitosta sekä yli 30 tutkimuskeskusta. Tiedekunnat ovat organisoituneet kolmeksi autonomiseksi, alakohtaiseksi liittoutumaksi (ateneo federato).
Karsinnat jalkapallon Euroopan-mestaruuskilpailuihin 2008
Tilastot
Andrea Pirlo
Bastian Schweinsteiger
Nuorena nukkunut (vuoden 1937 elokuva)
Taustaa
Regina Linnanheimon sisar Rakel Leino (Linnanheimo) näyttelee sivuosaa professorin tyttärenä ja toimi myös maskeeraajana. Armaksen ja professorin osien esittäjät ovat salanimellä esiintyviä amatöörejä, Kille Oksanen tuolloin vielä urheilijana paremmin tunnettu harrastajanäyttelijä, Otso Pera (mahdollisesti Bergman) oli tarjoilija.
Sadiq al-Mahdi
Al-Mahdi oli näyttelijä Alexander Siddigin (Dr. Julian Bashir Star Trek: Deep Space Ninessa) setä. Hän julkaisi useita poliittisia kirjoja.
Kirsi Ståhlberg
Kirsi Hannele Ståhlberg (s. 15. kesäkuuta 1980 Kouvola) on suomalainen laulaja, näyttelijä ja rekrytointikonsultti. Ståhlberg asui nuoruudessaan Lappeenrannassa, mutta nykyisin Helsingissä. Ståhlberg näytteli draamasarjassa Salatut elämät Isabella Holmin roolissa syksystä 2007 loppuvuoteen 2013 asti (televisiossa 2008–2014). Hän on myös esiintynyt musikaaleissa ja muissa lauluproduktioissa. Ståhlberg oli mukana kahden lappeenrantalaisen ystävänsä kanssa Tenavatähti-kilpailussa vuonna 1992. Tyttöjen lauluyhtye kilpaili kappaleella Rinnakkain ja pääsi semifinaaliin sekä levyttämään Tenavatähti 1992 -kokoelmalevylle.
Teruel
Kirjailija Ernest Hemingwayn kuvaama Teruelin taistelu oli yksi Espanjan sisällissodan verisimmistä taisteluista vaatien yli 140 000 ihmisen hengen.
Seppolan yläaste
Seppolan yläaste eli Seppolan koulu, myöhemmin myös Jämsän yläaste oli Jämsän keskustassa sijainnut koulu, jonka harjannostajaiset pidettiin 5. elokuuta 1952. Viimeisetkin luokat siirtyivät kouluun 1953. Seppolan koulussa opiskeli parhaimmillaan noin 700 oppilasta ja vuosiluokkia olivat 7–9 (luokat A–F). Koulun viimeisenä toimintavuonna (2011) Jämsän yläasteella oli 441 oppilasta.
Pidätysoikeus
Pidätysoikeuden haltija ei saa myydä pidätettyä esinettä kuin poikkeustapauksissa. Tässä pidätysoikeus eroaa panttioikeudesta. Velkojalla saattaa määrätapauksissa olla ensin vain pidätysoikeus ja tietyn ajan kuluttua myös esineen myyntioikeus, jolloin käytetään nimitystä lakisääteinen panttioikeus. (Laki 688/1988)
Cimbasso
Cimbassoa ovat käyttäneet oopperoissaan muun muassa Giuseppe Verdi ja Giacomo Puccini. Oopperoiden lisäksi cimbassoa käytetään myös elokuvien musiikissa.
−1 (luku)
Luku −1 on luvun 1 vastaluku, jolloin.
Murtopotenssit: yhteys kompleksilukuihin
Kompleksilukujen teoriassa imaginaariyksikkö i on määritelty luvun −1 avulla:
Esimerkki käytöstä
tuottaa jonon 0 0 1 1 1 0 0 0 1 1 1 0…